CELEX: C2007/283/34
Language: fi
Date: 2007-11-24 00:00:00
Title: Asia C-422/07: Kanne 13.9.2007 — Euroopan yhteisöjen komissio v. Espanjan kuningaskunta

24.11.2007   
            
            
               FI
            
            
               Euroopan unionin virallinen lehti
            
            
               C 283/19
            
         Kanne 13.9.2007 — Euroopan yhteisöjen komissio v. Espanjan kuningaskunta
   (Asia C-422/07)
   (2007/C 283/34)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: S. Pardo Quintillán ja D. Recchia)
   
      Vastaaja: Espanjan kuningaskunta
   Vaatimukset
   
               —
            
            
               On todettava, että Espanjan kuningaskunta ei ole noudattanut hyvän laboratoriokäytännön periaatteiden noudattamista kemiallisten aineiden kokeissa ja periaatteiden noudattamisen todentamista koskevien lakien, asetusten ja hallinnollisten määräysten lähentämisestä 11.2.2004 annetun Euroopan parlamentin ja neuvoston direktiivin 2004/10/EY (1) 3 artiklan mukaisia velvoitteitaan, koska se ei ole toteuttanut tarvittavia toimenpiteitä hyvän laboratoriokäytännön periaatteiden noudattamisen valvomiseksi laboratorio- ja tutkimustarkastusten yhteydessä teollisten kemiallisten aineiden alalla.
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissiolla ei ole tietoa siitä, että Espanjassa olisi toteutettu tarvittavat toimenpiteet sen valvomiseksi, että laboratoriot, jotka suorittavat teollisia kemiallisia aineita koskevia kokeita, noudattavat hyvän laboratoriokäytännön periaatteita. Espanjassa ei myöskään ole nimitetty mitään toimivaltaista viranomaista, joka vastaa sen valvonnasta, että mainitut laboratoriot noudattavat hyvän laboratoriokäytännön periaatteita, tai joka tapauksessa mainitun viranomaisen nimeä ei ole ilmoitettu komissiolle.
   Näin ollen on todettava, että Espanjan kuningaskunta ei ole vielä toteuttanut tarvittavia toimenpiteitä hyvän laboratoriokäytännön periaatteiden noudattamisen valvomiseksi laboratorio- ja tutkimustarkastusten yhteydessä teollisten kemiallisten aineiden alalla direktiivin 3 artiklassa tarkoitetulla tavalla.
   
      (1)  EUVL L 50, s. 44.